
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Промяна на Инвестиционната програма за капиталовите разходи и бюджета на Община Златоград за 2021 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В изпълнение на чл.124 от Закона за публичните финанси и чл.36 от Наредба № 23 за условията и реда за съставяне, приемане, изпълнение и отчитане на бюджета на Община Златоград, с които се регламентира реда за промените в общинския бюджет и разчета за капиталови разходи, внасям за одобрение от Общински съвет Златоград настоящото предложение за промени в Инвестиционната програма за капиталови разходи за 2021 г. и в бюджета на Община Златоград за 2021 г., както следва:
I. ПРОМЕНИ В ИНВЕСТИЦИОННАТА ПРОГРАМА ЗА КАПИТАЛОВИ РАЗХОДИ ЗА  2021 г. (Приложение № 1)
На основание чл.124 от Закона за публичните финанси, за промени в разчетите за финансиране на капиталовите разходи на общините, в рамките на календарната година, предлагам промени в разчета за капиталови разходи на Община Златоград за 2021 г., спрямо уточнения план към 30.11.2021 г.
Към 30.11.2021 г. на основание чл.51, ал.2 и чл.56, ал.2 от Закона за публичните финанси, в изпълнение на акт на Министерския съвет, в бюджета на Община Златоград и в разчетите за финансиране на капиталовите разходи за 2021 г. е отразена промяна във връзка с одобрено финансиране на СУ „Антим I“ гр.Златоград по Национална програма „Осигуряване на съвременна образователна среда“, модул „Подобряване на условията за експериментална работа по природни науки в профилираната подготовка“, в размер на 13 513 лв.  В рамките на програмата за СУ „Антим I“ гр.Златоград е одобрено финансиране, в размер на 13 513 лв. за закупуване на 2 бр. интерактивни дисплеи GAOKE GU -880T/65S, 2 бр. OPS компютърни модули GAOKE 13 и дигитален микроскоп OPTIKA B -150D-BRPL. Извършената промяна касае добавяне на два обекта по параграф 52-00 „Придобиване на ДМА“, във функция „Образование”, дейност „Неспециализирани училища, без професионални гимназии” на обща стойност 13 513 лв.
Към 30.11.2021 г. уточнения план на Инвестиционната програма за капиталови разходи е в размер на 9 538 861 лв.
На основание чл. 124 от Закона за публичните финанси, предложението за промяна в Инвестиционната програма за капиталови разходи на Община Златоград за 2021 г., включва:
1. Във връзка с Докладна записка от СУ „Антим I“ гр.Златоград,  с вх.№ 21-00-522/09.12.2021 г. за необходимостта от закупуване на Термален дисплей за безконтактно измерване на телесна температура, с осигурено финансиране с ПМС № 371/04.11.2021 г., на стойност 3 744 лв., предлагам във Функция „Образование“, дейност  322 „Неспециализирани училища, без професионални гимназии“, §§ 52-00 „Придобиване на ДМА“ да бъде добавен обект с наименование „Закупуване на термален дисплей за безконтактно измерване на телесната температура за СУ „Антим I“ гр.Златоград“, на стойност 3 744 лв.
2. Във връзка с необходимостта от подмяна на една от трите помпи за филтрите в плувен басейн при ОУ „Васил Левски“ гр.Златоград,  предлагам във функция „Култура, спорт, почивни дейности и религиозно дело”, Дейност "Спортни бази за спорт за всички", §§ 51-00 „Основен ремонт на дълготрайни материални услуги“ да бъде добавен обект с наименование „Закупуване на помпа за филтри за ремонт на съоръжение „Плувен басейн“ при ОУ „Васил Левски” гр.Златоград“, на стойност 2 074 лв. с източник на финансиране – собствени приходи.

Във връзка с отчетеното изпълнение на §§ 40-00 „Постъпления от продажби на нефинансови активи“ и  отпаднала необходимост от извършване на плащания през 2021 за обекти с № 6, 12, 22 и 30, във връзка с етапа на тяхното изпълнение, предлагам да бъде извършена промяна на източника на финансиране на тези обекти, съгласно Приложение № 1, като годишните задачи на обектите се запазват, променя се единствено източника на финансиране. Същите ще преминат като преходни обекти и ще бъдат включени за изпълнение в Инвестиционната програма за капиталови разходи за 2022 г. Съгласно чл.127, ал.2 от Закона за публичните финанси, постъпления от продажба на общински нефинансови активи се разходват само за финансиране на изграждането, за основен и текущ ремонт на социална и техническа инфраструктура, както и за погасяване на ползвани заеми за финансиране на проекти на социалната и техническата инфраструктура и за погасяване на временни безлихвени заеми, отпуснати по реда на чл. 130ж, ал. 1 от същия закон.

С предложените промени, отразени в Приложение № 1, Инвестиционната програма за 2021 г. на Община Златоград,  се увеличава с 5 818  лв. и общата стойност става 9 589 679 лв. 
II. ПРОМЕНИ ПО БЮДЖЕТА НА ОБЩИНА ЗЛАТОГРАД ЗА 2021 г. (Приложение № 2)

Обстоятелствата, които налагат промяна на бюджета на Община Златоград са предложените промени в Инвестиционната програма за програма за капиталови разходи и отчетеното изпълнение на приходите местни дейности към 30.11.2021 г.

Предложението включва актуализиране на приходната част на местни дейности по приходни параграфи, както следва:

· По § 13-08 „Туристически данък” увеличение  с 3 000 лв.;
· По § 24-04 „Нетни приходи от продажби на услуги, стоки и продукция“ увеличение с 3 000 лв.;
· По § 27-05 „За ползване на пазари, тържища, панаири, улични платна“ увеличение с 5 000 лв.;
· По § 27-15 „За откупуване на гробни места“  увеличение с 1 140 лв.;
· По § 37-01 „Внесен ДДС“ увеличение с (– 10 253) лв.;
· По § 41-00 „Приходи от концесии” – заложения план е 100 000 лв., постъпили са 103 187 лв., т.е. с 3 187 лв. повече от плана. На база отчетните данни, предложението е планът да стане 103 187 лв.;
· По § 76-00 „Временни безлихвени заеми между бюджети и сметки за средствата от Европейския съюз” със знак (-) е отразена сумата в размер на 1 366 410 лв., предоставени заеми  на сметките за средства от ЕС за финансиране на дейности по проектите за енергийна ефективност, финансирани по ОПРР 2014-2020 г. и за проект „Реконструкция и рехабилитация на улици, съоръженията и принадлежностите към тях в гр. Златоград и с.Старцево, Община Златоград”, финансиран по ПРСР 2014-2020 г., които няма да бъдат възстановени до края на 2021 г. Средствата по договорите за безвъзмездна помощ от окончателните искания не са възстановени до момента, затова и предоставените заеми няма да бъдат погасени до края на настоящата година.
· По § 83-81 „Погашения по краткосрочни заеми от Фонд ФЛАГ” (-), със знак (+) е отразена сума в размер на 749 410 лв., представляваща главница по договор за кредит № 1250/01.06.2021 г. за осигуряване на финансиране за разплащане на дейности по проект „Реконструкция и рехабилитация на улици, съоръженията и принадлежностите към тях в гр. Златоград и с.Старцево, Община Златоград”, която първоначално е планирана за погасяване през 2021 г., но остава за погасяване през 2022 г., във връзка с очаквано възстановяване на средства по подадено, пред Държавен фонд „Земеделие“, окончателно искане за плащане.
· По § 83-82 „Погашения по дългосрочни заеми от Фонд ФЛАГ”(-),  със знак (+) е отразена сума в размер на 617 000 лв., представляваща главница по договор за кредит № 1195/02.10.2021 г. за 4 проекта за внедряване на енергоефективни мерки в 32 многофамилни жилищни сгради, финансирани по ОПРР 2014-2020 г., която първоначално е планирана за погасяване през 2021 г., но остава за погасяване през 2022 г., във връзка с очаквано възстановяване на средствата по подадени искания за окончателно плащане.

С предложените промени приходната част в местни дейности се увеличава с 5 074 лв., като уточненият план на приходите местни дейности от 6 707 491 лв. става 6 712 565 лв.

Промените в приходната част на бюджета на Община Златоград по параграфи са показани в Приложение № 2 .

Обстоятелствата, които налагат промените в разходната част на бюджета за 2021г., са предложените промени в инвестиционната програма за 2021 г. и промените в приходната част на бюджета. 
Общо разходната част на бюджета в делегираните от държавата дейности остава непроменена. Предложените промени, в делегираната от държавата дейност „Неспециализирани училища, без професионални гимназии“ представляват вътрешно компенсирани промени между утвърдените разходи в рамките на дейността.

Разходната част на бюджета в местни дейности се завишава общо с 5 074 лв., уточненият план на разхода за местни дейности от 6 363 256 лв. става 6 368 330 лв.
 Промените в разходната част на бюджета на Община Златоград по функции, дейности и параграфи са показани в Приложение № 2 .
Във връзка с изложеното по-горе, предлагам на Вашето внимание следния проект на решен
                                                                   РЕШЕНИЕ:

На основание чл.21, ал.1, т.6 от Закона за местното самоуправление и местната администрация,  чл.124, ал.2 и ал.3 от Закона за публични финанси, чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, чл.5, т.5 от Правилника за организацията и дейността на Общински съвет Златоград, неговите комисии и взаимодействието му с общинска администрация  и във връзка с чл.60, ал.1 от АПК, Общински съвет Златоград 
РЕШИ:

1. Одобрява промяна в Инвестиционната програма за капиталови разходи на Община Златоград за 2021 г., по обекти, функции, параграфи и дейности, съгласно Приложение № 1, неразделна част от настоящото решение;

2. Одобрява промяна на бюджета на Община Златоград за 2021 г., съгласно Приложение № 2, неразделна част от настоящото решение;

3. Възлага на Кмета на Община Златоград да отрази горепосочените промени в Инвестиционната програма за капиталови разходи на Община Златоград за 2021 г. и по бюджета на Община Златоград за 2021 г.;

4. Допуска предварително изпълнение на решението.

МОТИВИ: Настоящото решение се взе на основание чл.21, ал.1, т.6 от Закона за местното самоуправление и местната администрация, чл.124, ал.2 и ал.3 от Закона за публични финанси, чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, чл.5, т.5 от Правилника за организацията и дейността на Общински съвет Златоград, неговите комисии и взаимодействието му с общинска администрация и във връзка с чл.60, ал.1 от АПК, като се допуска предварително изпълнение поради следните причини: Предварителното изпълнение се налага поради необходимостта извършените промени в Инвестиционната програма за капиталови разходи и бюджета на Община Златоград за 2021г. да бъдат одобрени от Общински съвет Златоград в рамките на бюджетната година.
С  уважение, 

МИРОСЛАВ ЯНЧЕВ

Кмет на Община Златоград

Изготвили: 
Инж.Светла Букова

Главен експерт „КР“
Аделина Юрукова

Главен експерт „Бюджет и местни приходи”

Съгласувал:

Надя Мангарудова

Директор на дирекция „ФСД, Б, ЧР и МДТ”


В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

